Apr 16,2015
సహజ వనరుల ఉత్పత్తిలో వృద్ధిరేటు
             న్యూఢిల్లీ : సహజ వనరుల ఉత్పత్తిలో భారత్‌ 2014 ఫిబ్రవరితో పోల్చితే 2015 ఫిబ్రవరి నాటికి 2.5 శాతం వృద్ధిరేటు సాధిం చింది. ఏప్రిల్‌ 2014ాఫిబ్రవరి 2015 మధ్య వృద్ధి రేటు 1.5 శాతంగా వుంది. ఫిబ్రవరి 2015 వరకు దేశంలో సహజ వనరుల ఉత్పత్తి రూ.19,785 కోట్లు. అందులో అత్యధికంగా బొగ్గు వాటా రూ.7865 కోట్లు(40 శాతం), పెట్రోలియం రూ.5226 కోట్లు, ఐరన్‌ ఓర్‌ రూ.2686 కోట్లు, సహజ వాయువు రూ.2030 కోట్లు, లిగ్నైట్‌ రూ.561 కోట్లు, లైమ్‌ స్టోన్‌ రూ.427 కోట్లు. ఈ ఆరు సహజ వనరుల మొత్తం వాటా 95 శాతం. బొగ్గు ఉత్పత్తి 583 లక్షల టన్నులు, లిగ్నైట్‌ 47 లక్షల టన్నులు, సహజ వాయువు 2455 మిలియన్‌ క్యూబిక్‌ మీటర్లు, పెట్రోలియం 29 లక్షల టన్నులు, బాక్పైట్‌ 1651 వేల టన్నులు, క్రోమైట్‌ 241 వేల టన్నులు, కాపర్‌ 9 వేల టన్నులు, బంగారం 135 కిలోలు, ఐరన్‌ ఓర్‌ 122 లక్షల టన్నులు, లెడ్‌ 19 వేల టన్నులు, మాంగనీస్‌ ఓర్‌ 171 వేల టన్నులు, జింక్‌ 138 వేల టన్నులు, అపటైట్‌, ఫాస్పరైట్‌ 100వేల టన్నులు, డోలమైట్‌ 494 వేల టన్నులు, లైమ్‌ స్టోన్‌ 234 లక్షల టన్నులు, మాగెసైట్‌ 23 వేల టన్నులు, వజ్రం 2946 క్యారెట్లు ఉత్పత్తి అయ్యాయి. 2014 ఫిబ్రవరితో పోల్చితే 2015 ఫిబ్రవరి నాటికి వృద్ధి రేటు అధికంగా ఉండటం గమనార్హం.
మీ స్నేహితులకు రికమెండ్ చెయ్యండి